Rikunarita-ORG/Wikinium huggingface dataset:
# Antimetabolit

Lek metotreksat (desno) je antimetabolit koji ometa metabolizam folne kiseline (levo).
**Antimetabolit** je hemijsko jedinjenje koje inhibira korišćenje metabolita, hemijskih materija koje su deo normalnog metabolizma. Takve supstance obično imaju sličnu strukturu sa metabolitom, na primer antifolati koji ometaju upotrebu folne kiseline. Prisustvo antimetabolita može da bude toksično za ćelije, jer zaustavlja ćelijski rast i ćelijsku deobu, tako da se ova jedinjenja koriste za hemoterapiju kancera.

## Funkcija

### Tretman kancera

Antimetaboliti se mogu koristiti za tretiranje kancera, jer oni mogu da ometaju produkciju DNK i stoga ćelijsku deobu i rast tumora. Ćelije kancera provode više vremena u deobi od drugih ćelija, iz kog razloga inhibiranje ćelijske deobe oštećuje ćelije tumora u većoj meri od drugih ćelija.

Antimetaboliti mogu da oponašaju purin (azatioprin, merkaptopurin) ili pirimidin, koji su gradivni blokovi DNK. Oni sprečavaju inkorporaciju gradivnih blokova u DNK molekul tokom S faze ćelijskog ciklusa, čime se zaustavlja normalno razviće i podela. Oni mogu da uriču na RNK sintezu. Timidin se koristi u samo DNK (RNK sadrži uracil umesto njega), te inhibicija sinteze timidina putem timidilatne sintaze selektivno inhibira DNK sintezu.

Ovi lekovi su veoma efektivni, i nalaze široku primenu kao citostatici.

### Antibiotici

Antimetaboliti takođe mogu da budu antibiotici, npr. sulfanilamidni lekovi inhibiraju dihidrofolatnu sintezu kod bakterija tako što se nadmeću sa para-aminobenzojevom kiselinom.

## Tipovi

Glavni predstavnici ovih lekova su:

* Purinski analozi
* Pirimidinski analozi
* Antifolati

## Reference

## Povezano

* Bazni analog
* Nukleozidni analog
* Antinutrijent

## Vanjske veze

* Overview Arhivirano 2005-12-26 na Wayback Machine-u at University of Nebraska
# Otrov deobenog vretena

**Otrov deobenog vretena** je otrov koji ometa ćelijsku deobu putem uticaja na proteinske niti koje povezuju centromerne regione hromozoma. Otrovi deobenog vretena zaustavljaju produkciju novih ćelija prekidanjem mitozne faze ćelijske deobe na kontrolnom mestu vretenske konstrukcije. Nažalost, mada postoje brojni i raznovrsni otrovi ovog tipa, oni nisu 100% efektivni u eliminaciji tumora.

Iako nisu 100% efektivni, oni su u znatnoj meri terapeutski delotvorni u više tipova hemoterapeutkih tretmana. Deobno vreteno se sastoji od mikrotubula (polimerizovanog tubulina) i regulatornih proteina. Vreteno razdvaja hromozome tokom replikacije. Pojedina jedinjenja koja utiču na deobena vretena nalaze primenu u suzbijanju čvrstih tumora i hematoloških maligniteta. Dve specifične familije antimitotičkih agensa, vinka alkaloidi i taksani, ometaju ćelijsku deobu agitacijom dinamike mikrotubula. Vinka alkaloidi deluju putem inhibicije polimerizacije tubulina u mikrotubule, što dovodi do G2/M zaustavljanja tokom ćelijskog ciklusa i eventualno ćelijske smrti. U kontrastu s tim, taksani zaustavljaju mitotički ćelijski ciklus stabilizacijom mikrotubula, tako da ne dolazi do depolimerizacije. Mada postoje brojni drugi proteini vretena koji potencijalno mogu da budu meta hemoterapeutskih lekova, agensi tubulinskog vezivanja su jedini tip koji je u kliničkoj upotrebi. Agensi koji utiču na motorni protein kinezin su u stupnju kliničkih ispitivanja.

Paklitaksel deluje tako što napada tubulin unutar postojećih mikrotubula, i zatim stabilizuje polimer.

## Reference

## Povezano

* Taksan
* Mitotski inhibitor
# Alkilirajući antineoplastični lekovi

**Alkilirajući antineoplastični agens** je alkilirajući agens koji se koristi za tretman kancera. Lek deluje putem dodavanja alkil grupa (CnH2n+1) na DNK. Alkil grupa se dodaje na guaninsku bazu DNK molekula, na atom azota u poziciji 7 purinskog prstena.

Pošto se ćelije kancera brže umnožavaju, sa manje zastupljenom korekcijom grešaka u odnosu na zdrave ćelije, one su senzitivnije na DNK oštećenja, poput alkilacije. Alkilacioni agensi se koriste za tretman više vrsta kancera. Oni su toksični i za normalne ćelije (citotoksičnost), te uzrokuju oštećenja tkiva, posebno u ćelijama koje se često dele, kao što su ćelije gastrointestinalnog trakta, kičmene moždine, testisa i jajnika, što može da dovede do gubitka plodnosti. Većina alkilirajućih agenasa je karcinogena. Hipertermija je efektivna u pojačavanju dejstva alkilirajućih agenasa.

## Reference

## Vanjske veze

* University of Nebraska page on alkylating agent drugs Arhivirano 2001-12-04 na Archive.is-u
* MeSH *Alkylating+antineoplastic+agents*
* Cancer Management Handbook: Principles of Oncologic Pharmacotherapy Arhivirano 2009-05-15 na Wayback Machine-u
* Definition of ALKYLATING DRUG - The Science Dictionary Arhivirano 2013-10-05 na Wayback Machine-u
# Inhibitori topoizomeraze

**Inhibitori topoizomeraze** su agensi dizajnirani da ometaju dejstvo topoizomeraza (topoizomeraza I i II), koji su enzimi što kontrolišu promene DNK strukture katalizom prekidanja i spajanja fosfodiestarske osnove DNK lanaca tokom normalnog ćelijskog ciklusa.

Zadnjih godina, topoizomeraze su postale popularna meta za hemoterapijsko lečenje raka. Smatra se da inhibitori topoizomeraze blokiraju korak ligacije, čime se generišu jedno i dvo lančani DNK prekidi što narušava integritet genoma. Nastanak tih prekida naknadno dovodi do apoptoze. Inhibitori topoizomeraze mogu takođe da funkcionišu kao antibakterijski agensi. Hinoloni dejstvuju na taj način.

## Klasifikacija

Inhibitori topoizomeraze se obično dele na osnovu enzima koji inhibiraju.

* Inhibitori topoizomeraze I: irinotekan, topotekan, kamptotecin i lamelarin D.
* Inhibitori topoizomeraze II: etoposid, doksorubicin.

## Inhibitori tip II topoizomeraze

Ovi inhibitori su podeljeni u dve glavne klase: otrovi topoizomeraze, koji dejstvuju na topoizomeraza-DNK kompleks, i inhibitori topoizomeraze, koji ometaju katalitički promet.

### Topo II otrovi

Primeri otrova topoizomeraze su:

* Inhibitori eukariotske tip II topoizomeraze (*topo II*): amsakrin, etoposid, etoposid fosfat, teniposid i doksorubicin. Ovo su antineoplastični lekovi.
* Inhibitori bakterijske top II topoizomeraze (giraza i *topo IV*): fluorokinoloni, npr. ciprofloksacin.

Neki od ovih otrova podstiču reakcije otvaranja DNK lanaca (fluorokinoloni), dok drugi sprečavaju [[DNK] ligaciju (etoposid i teniposid).

Otrovi tip IIA topoizomeraza mogu biti specifični za prokariotske ili eukariotske enzime, što ih čini atraktivnim kandidatima za lekove. Ciprofloksacin je hiljadu puta efikasniji na prokariotskom enzimu tipo II. Mehanizam ove specifičnosti je nepoznat.

### Topo II inhibitori

Primer *topo II* inhibitora je ICRF-193. Ovaj inhibitor dejstvuje na N-terminalni domen ATPase *topo II*. Struktura ovog jedinjenja vezanog za ATPazni domen je rešena, čime je pokazano da se ovaj molekul vezuje na nekompetitivni način i sprečava dimerizaciju ATPaznog domena. Ovo je konzistentno sa biohemijskom analizom.

## Literatura
# Imunomodulator

**Imunomodulator** su supstance (npr. lekovi) koji imaju efekat na imunski sistem. Postoje dva tipa efekata: imunostimulacija i imunosupresija.

* Imunosupresanti prvenstveno imaju potiskujući efekat.
* Imunostimulanti prvenstveno imaju stimulišući efekat.

Većina lekova međutim neme efekta na samo jedan biološki receptor, tako da jedan imunomodulator može istovremeno biti imunosupresant i imunostimulant, na različitim ciljevima u okviru imunog sistema.

Proizvodi koji se ne sastoje od jednog hemijskog entiteta, kao što su biljni ekstrakti i nečisti proizvodi, mogu imati ispoljiti još veći pluralitet efekata. Mnoge vrste biljaka, u zavisnosti od primenjenih ekstrakcionih uslova, imaju imunomodulatorne efekte.

## Vidi isto

* WebMD
* Imununomodulatori

## Literatura

## Vanjske veze

* MeSH *Immunomodulators*

Šablon:Imunostimulanti
# Imunostimulator

**Imunostimulanti**, **imunostimulatori**, su supstance (lekovi i hranljive materije) koje stimulišu imunski sistem podsticanjem (stimulacijom) ili povećanjem aktivnosti bilo koje komponente imunog sistema. Jedan značajan primer je GM-CSF (stimulišući faktor kolonija granulocit makrofaga).

## Klasifikacija

Postoje dve glavne kategorije imunostimulanata:

* **Specifični imunostimulanti** su oni koji pružaju antigensku specifičnost imunog odgovora, kao što su vakcine , i antigeni.
* **Nespecifični imunostimulanti** su oni koji deluju nezavisno od antigenske specifičnosti da bi povećali imuni odgovor drugih antigena, ili oni koji stimulišu komponente imunog sistema bez antigenske specifičnosti, kao što su adjuvanti. Mnoge endogene (unutrašnje) supstance su nespecifični imunostimulatori. Na primer, za ženske polne hormone je poznato da stimulišu i adaptivni i urođeni imunski odgovor. Neke autoimune bolesti kao što je sistemski eritemski lupus preferencijalno ugrožavaju žene, i njihov početak se poklapa sa pubertetom. Poznato je da i drugi hormoni regulišu imuni sistem, na primer prolaktin, hormon rasta i vitamin D.

### Deoksiholna kiselina

Neke publikacije upućuju na imunostimulantni efekat deoksiholne kiseline (DCA). DCA dejstvuje na nespecifični imunski sistem, aktivirajući njegov glavni ćelijski tip, makrofage. Prema ovim publikacijama, dovoljna količina deoksiholne kiseline u ljudskom telu bi bila poput snažne imune reakcije nespecifičnog imunog sistema.

## Vidi isto

### Opšte

* Antigen
* Kostimulacija
* Imunogeničnost
* Imunološki adjuvant
* Imunomodulator
* Imunoterapija

### Endogeni imunostimulanti

* Deoksiholna kiselina, stimulator makrofaga

### Sintetički imunostimulanti

* Makrokin (Tetrahloro-dekaoksid), stimulator makrofaga

### Biljni imunostimulanti

* Obična aloja
* Beta-glukan

## Literatura

## Vanjske veze

* Imunostimulanti Arhivirano 2010-09-06 na Wayback Machine-u
* Veterinarska imunologija i imunopatologija žurnal
* MeSH *Immunostimulants*
* Deoksiholna kiselina kao imunostimulant

Šablon:Imunostimulanti
# Imunosupresiv

**Imunosupresivni lekovi** deluju u fazi indukcije imunološkog odgovora, smanjujući proliferaciju limfocita. Neki takođe inhibišu efektornu fazu.

## Podela lekova

Lekovi koji se koriste u cilju imunosupresije grubo se mogu podeliti na agense koji:

* inhibiraju stvaranje ili dejstvo interleukina-2, npr. ciklosporin, takrolimus
* inhibiraju ekspresiju gena za citokine, npr. kortikosteroidi
* inhibiraju sinrezu purina i pirimidina, npr. azatioprin, mikofenolat, mofetil
* blokiraju molekule na površini T ćelija koji su uključeni u proces signalizacije, npr. monoklonska antitela

## Namena

Imunosupresivi imaju tri glavne namene:

* da suprimiraju odbacivanje transplantiranog organa i tkiva (bubreg, koštana srž, srce, jetra, i dr),
* da suprimiraju reakciju grafta protiv domaćina pri transplantaciji koštane srži,
* da leče različita stanja koja nisu u potpunosti objašnjena, a za koja se veruje da u svojoj patogenezi imaju važnu autoimunu komponentnu: idiopatska trombocitopenijska purpura, neke forme hemolitičke anemije, neke forme glomerulonefritisa, mijastenija gravis, sistemski lupus eritematosus, reumatoidni artritis, psorijaza i ulcerozni kolitis.

Pri transplantaciji organa ili koštane srži, ciklosporin se obično kombinuje sa glikokortikoidom, citotoksičnim lekom ili antilimfocitnim imunoglobulinom. Zbog toga što narušavaju imuni odgovor, nose rizik oslabljenog odgovora na infekciju i mogu olakšati pojavu maligniteta. Međutim, odnos između ovih neželjenih efekata i potentnosti u prevenciji odbacivanja grafta varira među različitim lekovima.

## Povezano

* Imunosupresija

## Literatura
# Kost

Ilustracija **ljudske bedrene kosti**, najprepoznatljivije u ljudskom tijelu
**Kost** (*Latinski: "Os"*), ili **koštano tkivo** jest povezivno tkivo koje podupire tjelesnu strukturu, a nalazi se kod većine životinja. Kosti i mišići zajedno čine **sustav organa za kretanje**.

## Građa i sastav kosti

Kosti su međusobno povezane pokretljivim zglobovima i mišićima . Kosti su čvrste i jake, šuplje unutrašnjosti, stoga nisu teške te čine samo 14% naše ukupne tjelesne mase (lakše su od mišića). Kosti nisu mrtve tvari u našem organizmu, pa se zato obnavljaju kad se prelome.

### Građa kosti

* **Čvrsto koštano tkivo** prožeto je kanalićima oko kojih su kružno poredane koštane stanice, koje u međustanični prostor izlučuju kalcij i fosfor što kostima daje čvrstoću. Kanalićima prolaze krvne žile i živci.
* **Hrskavica** je glatka i čvrsta savitljiva nadopuna kostima a smanjuje trenje u zglobu.
* **Spužvasto koštano tkivo** jest koštano tkivo ispunjeno šupljinama i išarano malim potpornjima koji čine kosti jakima ali ne i preteškima.
* **Pokosnica** obavija kost i čvrsto prirasta uz nju. Građena je od posebnog vezivnog tkiva.
* **Koštana srž** - Cijevaste šupljine dugih kostiju i šupljine u spužvastom tkivu ispunjene su koštanom srži koja proizvodi većinu krvnih stanica.

## Sastav kosti

Kosti su aktivno živo tkivo u tijelu. Građene su od koštanih stanica međusobno povezanih nastavcima. Izgrađuje ih bjelančevina osein (25% kosti), 10% kostiju čini voda. Kosti imaju krvne žile koje ulaze i izlaze iz njih, opskrbljujući ih kisikom i hranjivim tvarima a oslobađaju ih štetne tvari. Određene kosti sadrže srž koja proizvodi krvne stanice. Sve kosti imaju živce kojima osjećamo pritisak i bol. K tome, kosti su građene od minerala (pretežito kalcija) i drugih hemijskih tvari koje kosti čine tvdima i krutima (oko 65%). Te krute tvari stanice izlučuju u međustanični prostor. Dogodi li se da drugim organima treba kalcija, tada kalcij iz kostiju "odlazi" u organe kojima je potrebniji (npr. u trudnoći ili pri živčanoj napetosti.
# ATC kod M

**ATC kod MMuskuloskeletalni sistem* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QM**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Anabolički steroid

Struktura testosterona, prirodnog hormona koji deluje i anabolički
**Anabolički steroidi** su klasa steroidnih hormona čiji je primarni biološki efekat potenciranje biosinteze proteina. Prirodno, anabolički efekat ostvaruje testosteron, ali je u cilju terapije razvijen niz polusintentskih derivata. To su relativno srodne strukture, derivati androstana ili samog testosterona, koje često pored anaboličkog ostvaruju i androgeni efekat. Utoliko se neki od anaboličkih steroida primenjuju i kao supstituciona terapija androgenima kod zakasnele pojave puberteta kod dečaka, u cilju razvitka sekundarnih polnih karakteristika itd, kao i kod muškaraca koji boluju od hipogonadizma.

Terapija anabolicima je, dodatno, indikovana nakon velikih hirurških zahvata koji predstavljaju značajan stres za organizam, kao i kod pacijanata sa uznapredovalom infekcijom HIV-om, kod kojih se javlja gubitak mišićne mase. Koriste se i, ali sve ređe, za indukovanje rasta kod dece sa poremećajima rasta kao i za stimulaciju koštane srži. Kod žena se primenjuju za značajnim merama opreza, i to predstavnici sa minimalnim sporednim androgenim dejstvom.

Anabolici su predmet zloupotrebe od strane rekreativnih i profesionalnih sportista, koji ih uzimaju u cilju povećanja mišićne mase.

## Reference

## Vanjske veze

* Činjenice o steroidima
* DEA o zloupotrebi steroida Arhivirano 2006-10-06 na Wayback Machine-u
# Antiinflamatorni agens

**Antiinflamatorni lekovi** su supstance koje redukuju inflamaciju. U ovu grupu lekova se ubraja polovina postojećih analgetika, jer oni umanjuju bol umanjenjem zapaljenja. Za razliku od njih opioidi deluju na centralni nervni sistem.

## Lekovi

### Steroidi

Mnogi steroidi, specifično glukokortikoidi, redukuju inflamaciju ili otekline putem vezivanja za glukokortikoidne receptore. Ovi lekovi se često nazivaju kortikosteroidima.

### Nesteroidni antiinflamatorni lekovi

Nesteroidni antiinflamatorni lekovi (NSAID), ublažuju bol poništavanjem dejstva enzima ciklooksigenaza (COX). Taj enzim sintetiše prostaglandine, koji uzrokuju inflamaciju. NSAID lekovi sprečavaju sintezu prostaglandina, te redukuju ili eliminišu bol. Neki od lekova ove grupe u širokoj upotrebi su: aspirin, ibuprofen, i naproksen.

Postoje analgetici koji se obično smatraju antiinflamatornim lekovima, mada nemaju takovo dejstvo. Primer takvog leka je paracetamol (acetaminofen, Tylenol). Za razliku od NSAID lekova, koji redukuju bol i inflamaciju inhibicijom COX enzima, paracetamol blokira preuzimanje endokanabinoida, čime se samo redukuje bol.

Dugotrajna upotreba NSAID lekova može da uzrokuje gastrične erozije, od koji postaju želidačni čirevi, i u ekstrenim slučajevima ozbiljna krvarenja, koja mogu da se završe smrtnim slučajem. Rizik od smrti usled upotrebe NSAID lekova je 1 u 12.000 kod odraslih osoba uzrasta 16–45. Rizik postaje skoro dvadeset puta veći kod osoba starijih od 75 godina. Druge nuspojave NSAID lekova su pogoršanje astme i uzrokovanje oštećenja bubrega. Osim aspirina, ovi lekovi takođe povećavaju rizik od miokardijalne infarkcije i moždanog udara stroke.

## Reference
# Antireumatski lek

Metotreksat
Hidroksihlorohin
Auranofin, so zlata
**Antireumatski lekovi** (**DMARDs**) su kategorija lekova koji se koriste za tretman reumatoidnog artritisa. Njima se usporava progresija bolesti..

## Članovi

| Lek | Mehanizam
 |
| --- | --- |
| abatacept
 | T-ćelijski kostimulatorni inhibitor signala
 |
| adalimumab
 | TNF inhibitor
 |
| azatioprin
 | Inhibitor purinske sinteze
 |
| hlorohin i hidroksihlorohin (antimalarijali)
 | Supresija IL-1 & TNF-alfa, indukuje apoptozu inflamatornih ćelija i umanjuje hemotaksu
 |
| ciclosporin (Ciklosporin A)
 | kalcineurinski inhibitor
 |
| D-penicilamin
 | Redukuje broj T-limfocita etc.
 |
| etanercept
 | TNF receptor
 |
| golimumab
 | TNF inhibitor
 |
| Soli zlata (natrijum aurotiomalat, auranofin)
 | unknown
 |
| infliksimab
 | TNF inhibitor
 |
| leflunomid
 | Inhibitor sinteze pirimidina
 |
| metotreksat (MTX)
 | Inhibitor sinteze purina
 |
| minociklin
 | 5-LO inhibitor
 |
| rituksimab
 | himerno monoklonalno antitelo protiv CD20 na površini B-ćelija
 |
| sulfasalazin (SSZ)
 | Supresuje IL-1 & TNF-alfa, indukuje apoptozu inflamatornih ćelije i povišava nivo hemotaktičkih faktora
 |

Mada ovi agensi deluju putem različitih mehanizama, mnogi od njih imaju sličan impakt na tok oboljenja. Neki od ovih lekova se mogu koristiti u kombinaciji.

## Reference
# Miorelaksant

**Mišićni relaksant** je lek koji deluje na skeletalne mišiće i umanjuje mušićni tonus. Lekovi ovog tipa se mogu koristiti za ublažavanje simptoma kao što su mišićni spazam, bol, i hiperrefleksija.

Termin mišićni relaksant se koristi za dve grupe lekova: neuromaskularne blokatore i spazmolitike. Neuromuskularni blokatori deluju putem ometanja neuromaskularne transmisije i ne deluju na centralni nervni sistem (CNS). Oni se često koriste tokom hirurških zahvata i u intenzivnoj nezi i reanimatologiji za izazivanje privremene paralize. Spazmolitici, ili centralno delujući mišićni relaksanti, se koriste za ublažavanje mišićnog bola i spazama i za redukovanje spastičnosti u mnoštvu neuroloških poremećaja. Mada su obe grupe lekova mišićni relaksanti, ovaj termin se obično odnosi na spazmolitike.

## Reference

## Povezano

* Paraliza

## Vanjske veze

* MeSH *Skeletal+Muscle+Relaxants*
# ATC kod N

**ATC kod NNervni sistem* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QN**... ATCvet kodovi bez odgovarajućeg humanog ATC koda su navedeni sa vodećim Q na sledećoj listi.

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Analgetik

**Analgetik** (množ. **analgetici**, od starogrčkoga *Ἄλγος* */algos/* = bol; izvorno latinski: *Remedium analgeticum*) je lijek koji služi ublažavanju bolova.

Od idealnog analgetika očekuje se da potiskuje osjećaj bola, bez utjecaja na svijest i senzorne percepcije ili druge važne funkcije centralnog živčanog sustava.

Analgetici se ubrajaju u najčešće korištene i zlouporabljivane lijekove, jer se vrlo često koriste bez nadzora.

U analgetike spadaju primjerice slijedeće vrste lijekova:

* Nesteroidni antiupalni lijekovi
* Opiodni analgetici (morfin, metadon i drugi)
* Derivati aminofenola
* Derivati salicilne kiseline (Aspirin)

*Adjuvantni analgetik* je lijek čija primarna indikacija nije liječenje boli, ali u nekim bolnim stanjima ima analgetsko djelovanje. Primjer su kortikosteroidi, nesteroidni antireumatici, triciklički antidepresivi, antikonvulzivi, te neki antiaritmici.

## Podjela

|
Slabi analgetici

 |
Jaki analgetici

 |
Ostali lijekovi s analgetskim djelovanjem

 |
| --- | --- | --- |
| **Nesteroidni protuupalni lijekoviSalicilati**
	+ Acetilsalicilna kiselina
* **Arilacetati**
	+ Diklofenak
	+ Indometacin
	+ Acemetacin
* **Derivati arilpropionske kiseline (profeni)**
	+ Ibuprofen
		- Ibuprofen-lizin
	+ Ketoprofen
		- Deksketoprofen-trometamol
	+ Flurbiprofen
	+ Naproksen
* **Derivati pirazola**
	+ Fenazon
		- Propifenazon
* **Sulfonanilidi**
	+ Nimesulid
* **Derivati enolne kiseline (oksikami)**
	+ Piroksikam
	+ Meloksikam
* **Koksibi**
	+ Etorikoksib
	+ Celekoksib
	+ Parekoksib

---

**Ostali slabi analgetici**
(bez protuupalnog djelovanja)

* Paracetamol
* Metamizol
 | **Opioidni analgetici Morfin
	+ Hidromorfon
	+ Oksimorfon
	+ Heroin (diacetil-morfin)
* Kodein
	+ Hidrokodon
	+ Oksikodon
* Metadon
* Buprenorfin
* Fentanil
	+ Sufentanil
	+ Alfentanil
* Tramadol
* Tapentadol
* Levorfanol
* Pentazocin
 | **Antidepresivi Amitriptilin
* Duloksetin
* Venlafaksin

---

**Antikonvulzivi Pregabalin
* Gabapentin
* Topiramat
* Karbamazepin

---

**Alkaloidi Kofein
* Tebain

---

**Alkoholi Etanol
* Mentol

---

**Ostali Kapsaicin
* Hondroitin-sulfat
* Glukozamin
* Hijaluronska kiselina
* Zikonotid
 |

## Reference
# Anestetik

**Anestetici** su lekovi koji se koriste da zaustave ili ublaže bol. Pojavom anestetika omogućeno je bezbolno lečenje.

## Vrste anestetika

**Lokalni anestetici** sprečavaju da poruka o bolu stigne preko nerava do mozga, tako da se bol ne oseća. To znači da se male operacije mogu izvesti bez bola. Lekovi za lokalnu anesteziju se daju putem injekcija, a pacijent ostaje budan za vreme zahvata.

**Spinalna anestezija** je vrsta lokalne anestezije pri kojoj utrnu donji delovi tela. Lek se daje injekcijom u tečnost koja okružuje kičmenu moždinu (likvor). Ova vrsta anestezije se ponekad koristi kada pacijent nije u dovoljno opštem stanju za *opštu anesteziju*. Takođe, može da se koristi pri porođaju.

**Opšta anestezija** dovodi pacijenta u potpuno besvesno stanje. Lekovi opuštaju mišiće i deluju direktno na centralni nervni sistem, tako da pacijent ne oseća ništa. Na taj način se velike operacije mogu izvesti bez bola. Ovi anestetici se daju putem injekcija u venu i kao gas koji se udiše preko specijalne maske, a daju ih anesteziolozi.

## Reference